TKC เปิดตัวแรง! วีไอ-กองทุนใหญ่-ซีอีโอ III ซื้อบิ๊กล็อตวันแรก 654 ลบ.
บิ๊กล็อตหุ้นน้องใหม่ TKC โผล่ 65436 ลบ. พบนักลงทุน VI กลุ่มดัง “วณิชวรากิจ”-กองทุนใหญ่ซื้อ 22.65 บ. ฟาก “ทิพย์ ดาลาล” บิ๊ก III จองซื้อหุ้น IPO ตอกย้ำอนาคตโตแกร่ง 
บิ๊กล็อตหุ้นน้องใหม่ TKC โผล่ 65436 ลบ. นักลงทุน VI กลุ่มดัง “วณิชวรากิจ”-กองทุนใหญ่ซื้อ 22.65 บ. ฟาก “ทิพย์ ดาลาล” บิ๊ก III จองซื้อหุ้น IPO
17 ม.ค. 2565

ผู้สื่อข่าวรายงานว่า วันนี้ (17 ม.ค.2565) มีรายการสรุปซื้อขายกระดานรายใหญ่ (Big lot) บริษัท เทิร์นคีย์ คอมมูนิเคชั่น เซอร์วิส จำกัด (มหาชน) หรือ TKC จำนวน 36 รายการ ปริมาณ 28,885,50 หุ้น มูลค่ารวม 654.36 ล้านบาท ราคาเฉลี่ย 22.65 บาทต่อหุ้น โดยราคาหุ้น TKC ปิดตลาดวันนี้ 30 บาท บวก บาท หรือ 0.59% สูงสุดที่ 8.45 บาท ต่ำสุดที่ 8.15 บาท มูลค่าซื้อขายที่ 610.76 ล้านบาท
ทั้งนี้มีรายงานว่ามีกลุ่มนักลงทุนรายใหญ่ 2 กลุ่มให้ความสนใจ พบนักลงทุนแนว VI กลุ่ม “วณิชวรากิจ” และกลุ่มลูกค้ากองทุนจากสถาบันการเงินชั้นนำ Top 3 ของประเทศ เข้าทำรายการบิ๊กล็อตดังกล่าว ขณะเดียวกันนายทิพย์ ดาลาล ประธานเจ้าหน้าที่บริหาร บริษัท ทริพเพิล ไอ โลจิสติกส์ จำกัด (มหาชน) หรือ III เข้าจองซื้อหุ้น IPO อีกด้วย ตอกย้ำภาพหุ้น TKC จะเป็นอีกหนึ่งหุ้นเทคคุณภาพที่ผู้ถือหุ้น และนักลงทุน สามารถลงทุนได้ระยะยาว สร้างผลตอบแทนได้อย่างสม่ำเสมอ
ทั้งนี้ TKC ราคาเปิดเทรดวันแรกอยู่ที่ 27 บาทต่อหุ้น เพิ่มขึ้น 9 บาท หรือ 50% จากราคาจองซื้อ (IPO) 18 บาทต่อหุ้น